شەفەق نیوز/ وەریەوبەرایەتی وەرگری شارستانی، ئمڕوو پەنجشەممە، خەوەردا لە کپەوکردن رویداو ئاگریگ  لە ناو بینایگ بازرگانی  پەنج ژووری  ک جویر نوسینگەیگ بازرگانی وەکارهاتوی وەگەرد ئۆپراسیۆن قورتارکردن نۆ کەس لەناو بیناگە گیرکردوین لە ناوچەی جادەی سەعدون لەناوڕاس بەغدای پایتەخت.
وەریەوبەرایەتیەگە لە بەیاننامەیگ وت: تیمەیل کپەوکردن زوی کلکریان ئەرا بینا بەرزەگە تا ئاگرەگە کپەو کۆنترۆڵ بکەن، و ئۆپراسیۆن کپەوکردن ئاگرەگە و قورتارکردنیان لەری پەنجەرەیل دەرەکی بیناگە کۆتایی وەپی هاتییە وەبی ئەوەی هویچ زەرەردیگ گیانی و زەرەد دارایی گەپیگ توومار بکریەێد.
وەرگری شارستانی داوای وازکردن لێکۆڵینەوە لە رویداوەگە کردیە و پسپۆر بەڵگەی تاوانەیل داوا کریاگە ئەرا هەڵگردن نموونەیل و دیاریکردن بندروس ئاگرەگە.
